A Bizottság 1205/2001/EK rendelete
(2001. június 19.)
a Milosević úr és a környezetéhez tartozó személyek pénzkészletei befagyasztásának fenntartásáról szóló 2488/2000/EK tanácsi rendelet első alkalommal történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Milosević úr és a környezetéhez tartozó személyek pénzkészletei befagyasztásának fenntartásáról és az 1294/1999/EK rendeletnek, a 607/2000/EK rendeletnek, valamint a 926/98/EK rendelet 2. cikkének hatályon kívül helyezéséről szóló, 2000. november 10-i 2488/2000/EK tanácsi rendeletre [1] és különösen annak 4. cikke (2) bekezdésének a) pontjára,
mivel:
(1) A 2488/2000/EK rendelet 1. cikkével összhangban Milosevic úrnak és a környezetéhez tartozó személyeknek a Jugoszláv Szövetségi Köztársaság területén kívül elhelyezett valamennyi pénzkészletét és egyéb pénzügyi eszközét be kell fagyasztani, illetve e pénzkészleteket és pénzügyi eszközöket nem lehet az e rendelet I. mellékében felsorolt személyek részére vagy javára rendelkezésre bocsátani. A Bizottság felhatalmazást kap, hogy a 2000/696/KKBP közös álláspont [2] végrehajtásáról szóló határozatokat figyelembe véve módosítsa a mellékletet.
(2) A Tanács a 2001/155/KKBP közös állásponttal [3] módosította a 2000/696/KKBP közös álláspontjának az Európai Unióba történő belépés tilalmára vonatkozó rendelkezéseit. Ezért a 2488/2000/EK rendeletet módosítani kell.
(3) Az e rendeletben előírt intézkedések összhangban vannak a 2488/2000/EK rendelet 5. cikkében említett irányítóbizottság véleményével,
ELFOGADTA EZT A RENDELET:
1. cikk
A 2488/2000/EK rendelet I. mellékletének helyébe az e rendelet mellékletében található szöveg lép.
2. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2001. június 19-én.